stanford-oval/wikipedia huggingface dataset:
FC Germania Helsinki

| FC Germania Helsinki |
| --- | --- |

Koko nimi:  FC Germania Helsinki ry
Perustettu:  17.11.2017
Kaupunki:  Helsinki
Sarja:  Vitonen (2022)
Puheenjohtaja:  Tim Becker (2021)
Infobox OKNimi-testi OK: 
FC Germania Helsinki on vuonna 2017 pääkaupunkiseudulla perustettu jalkapalloseura ja yksi virallisista Suomen saksalaisista instituutioista Suomessa. Seuran jäsenet ovat pääosin saksankielisistä maista Suomeen muuttaneita henkilöitä, suomalaisia, joilla on saksankielinen perhetausta sekä muita Helsingin seudulla asuvia ja monista eri maista kotoisin olevia henkilöitä. Seuran ykkösjoukkue pelaa tällä hetkellä (2021) Miesten Vitosessa.
FC Germanialla ei ole kotikenttää. Toiminnan alkuvaiheessa pidettiin säännöllisesti vapaita harjoituksia Talin urheilupuistossa Helsingin Munkkivuoressa. Myöhemmin Vallilanlaaksosta tuli eräänlainen säännöllinen paikka. Seuran virallisesta perustamisesta lähtien on harjoiteltu vaihtelevasti eri puolella kaupunkia viikoittain, koko vuoden ympäri.
FC Germania pelaa myös ystävyysotteluita, esimerkiksi kahden muun saksalaisen jalkapalloseuran (Turussa ja Tampereella) kanssa ja osallistuu harrasteturnauksiin. Kesäkaudesta 2016 alkaen vähintään yksi joukkue on osallistunut Helsingin Harrasteliigan Miehet 7v7 -sarjaan. Kaudella 2019/2020 seura osallistui ensimmäistä kertaa yhdellä joukkueella Kutoseen ja nousi kauden päätyttyä suoraan Vitoseen.
Toinen miesten joukkue on osallistunut Kutosessa kaudesta 2021/2022 ja vuonna 2021 FC Germaniassa myös aloittaa lisäksi lasten sekajoukkue.
Joukkueen henkilöitä

Thomas Dähne, Jalkapallon Suomen mestari 2017, FC Germanian kunniajäsen
Mia Heikkinen, oopperalaulaja, pelasi naisjoukkueessa
Torsten Tiebout, muusikko, pelaa harrastejoukkueessa
Aiheesta muualla

Wikimedia Commonsissa on kuvia tai muita tiedostoja aiheesta .
Seuran sivusto
FC Germania Helsinki (Arkistoitu – Internet Archive), Suomen Palloliitto
FC Germania Helsinki, Transfermarkt.de
FC Germania Helsinki – a club as ambassador of German football (HTML) fussballbotschafter.de.  18.6.2021. The German Football Ambassador. Viitattu 22.6.2021. (englanti)
FC Germania Helsinki – Ein Einwanderer-Fußballverein in Helsinki mit großen Ambitionen (HTML)  13.4.2021. finntastic.de. Arkistoitu 13.4.2021. Viitattu 13.4.2021. (saksa)
Schwarz, René: Der FC Germania Helsinki – mehr als nur ein Fußballclub (HTML)  7.9.2018. finntouch.de. Arkistoitu 1.10.2020. Viitattu 22.12.2020. (saksa)
Jens Grübl: Deutscher Fußball mitten in Finnland. Silta-Brücke. Zeitschrift für finnisch-deutsche Zusammenarbeit, 2018, nro 103, s. 13.  Helsinki:  Verband der Finnisch-Deutschen Vereine e.V.. ISSN 0781-5824  (saksa)
Unforgiven (2007)

Unforgiven (2007) oli kymmenes vuosittainen Unforgiven showpaini pay-per-view (PPV) tapahtuma. Sen tuotti World Wrestling Entertainment (WWE). Se järjestettiin 16. syyskuuta 2007 FedExForumilla Memphisissä, Tennesseessä ja tapahtumaan osallistui painijoita jokaisesta kolmesta WWE:n brändistä: RAW'sta, SmackDownista ja ECW'stä.
Taustaa

Pääottelu SmackDown-brändistä oli The Undertakerin ja Mark Henryn välillä. Feudi alkoi vuoden 2006 alussa, kun Henry sekaantui Undertakerin ja Kurt Anglen väliseen matsiin, mikä maksoi Undertakerille World Heavyweight -mestaruuden. Heidän feudi jatkui "arkkuotteluun" WrestleManiassa, minkä Undertaker voitti ja jatkoi WrestleMania voittoputkeaan 14-0:aan. 11. toukokuuta 2007 SmackDownissa, Mark Henry teki paluunsa oltuaan loukkaantuneena vuoden 2006 keskiväliltä asti. Hän pieksi Undertakerin juuri kun hän oli säilyttänyt World Heavyweight -mestaruuden Steel Cage -ottelussa Batistaa vastaan. Hyökkäyksen jälkeen, Edge käytti Money in the Bank -salkun sopimuksen 'Takerin mestaruuteen ja voitti tittelin. Tämän seurauksena, Undertaker loukkaantui ja oli poissa kehistä neljä kuukautta. Elokuussa näytettiin videoita The Undertakerin paluun vuoksi ja Undertakerin ja Mark Henryn välille sovittiin ottelu.
Pääfeudi, mikä johti Unforgiveniin oli John Cenan ja Randy Ortonin välillä WWE -mestaruudesta. SummerSlamissa Cena oli onnistuneesti puolustanut titteliään Ortonia vastaan. Seuraavana iltana RAW'ssa, Orton vaati uusintaottelua mestaruudesta, mutta RAW'n toimitusjohtaja William Regal hylkäsi tämän. Orton jatkoi vaatimista ja pyysi Vince McMahonin järjestämään ottelun, mutta hänkin hylkäsi tämän. Myöhemmin samana iltana, Orton sekaantui Cenan otteluun ja hakkasi hänet ja potkaisi päähän Cenan isää, joka oli katsomon laidassa. Seuraavalla viikolla, Orton sai uusintaottelunsa Unforgiveniin.
Toinen SmackDownista Unforgiveniin johtanut ottelu oli The Great Khalin, Rey Mysterion ja Batistan välillä World Heavyweight -mestaruudesta. SummerSlamissa, Batistan hävittyä Khalille World Heavyweight-titteliottelussa, hän osallistui turnaukseen, minkä voitti Rey Mysterio. Voittonsa myötä Mysterio sai haastaa The Great Khalin Unforgivenissä maailmanmestaruusottelussa. 7. syyskuuta SmackDownissa Mysterio voitti "I Quit" -ottelussa Chavo Guerreron. Ottelun jälkeen Khali lukitsi Mysteriolle Khali Vise Gripin. Kun Mysterio alkoi vuotaa verta ja pökertyä, Batista pelasti hänet, minkä tuloksena hänet lisättiin otteluun ja ottelusta tuli Triple Threat.
Ottelut ja tulokset

| # | Tulokset | Stipulaatiot | Aika |
| --- | --- | --- | --- |
| Dark | Kane voitti Kenny Dykstran | Standardi ottelu | ? |
| 1 | CM Punk (c) voitti Elijah Burken | Standardi ottelu ECW -mestaruudesta | 11:52 |
| 2 | Matt Hardy ja Montel Vontavious Porter (c) voittivat Deuce 'n Dominon (Cherryn kanssa) | Tag Team ottelu WWE Tag Team -mestaruudesta | 09:19 |
| 3 | Triple H voitti  Carliton | Standardi ottelu, missä Carlito ei voi tulla diskatuksi | 10:40 |
| 4 | Candice Michelle (c) voitti Beth Phoenixin | Standardi ottelu WWE Women's -mestaruudesta | 07:17 |
| 5 | Batista voitti Rey Mysterion ja The Great Khalin (c) (Ranjin Singhin kanssa) | Triple Threat ottelu World Heavyweight -mestaruudesta | 08:01 |
| 6 | Lance Cade ja Trevor Murdoch (c) voittivat Paul Londonin ja Brian Kendrickin | Tag Team ottelu World Tag Team -mestaruudesta | 11:48 |
| 7 | Randy Orton voitti John Cenan (c) diskauksella | Standardi ottelu WWE -mestaruudesta | 07:22 |
| 8 | The Undertaker voitti Mark Henryn | Standardi ottelu | 11:25 |
Unforgiven-kronologia

Edellinen: Unforgiven (2006)
Seuraava: Unforgiven (2008)
The Great Khali World Heavyweight mestarina.
Voimistelu kesäolympialaisissa 1936

Voimistelu kesäolympialaisissa 1936 käytiin telinevoimistelussa yhdeksässä eri lajissa 10.–12. elokuuta. Kilpailupaikkana toimi Dietrich Eckart Theater. Isäntämaa Saksa oli Berliinin olympialaisten ylivoimaisesti paras voimistelumaa voittaen kuusi yhdeksästä jaossa olleesta olympiakultamitalista.
Miehet > Moniottelu

| Sija | Urheilija | Maa | Pisteet |
| --- | --- | --- | --- |
|  | Alfred Schwarzmann |  Saksa | 113,100 |
|  | Eugen Mack |  Sveitsi | 112,334 |
|  | Konrad Frey |  Saksa | 111,532 |
| 4. | Alois Hudec |  Tšekkoslovakia | 111,799 |
| 5. | Martti Uosikkinen |  Suomi | 110,700 |
| 5. | Michael Reusch |  Sveitsi | 110,700 |
| 7. | Matthias Volz |  Saksa | 110,099 |
| 8. | Willi Stadel |  Saksa | 108,999 |
Miehet > Permanto

| Sija | Urheilija | Maa | Pisteet |
| --- | --- | --- | --- |
|  | Georges Miez |  Sveitsi | 18,666 |
|  | Josef Walter |  Sveitsi | 18,500 |
|  | Konrad Frey |  Saksa | 18,466 |
|  | Eugen Mack |  Sveitsi | 18,466 |
| 5. | Matthias Volz |  Saksa | 18,366 |
| 6. | Willi Stadel |  Saksa | 18,300 |
| 6. | Walter Steffens |  Saksa | 18,300 |
| 8. | Martti Uosikkinen |  Suomi | 18,267 |
Miehet > Hevonen

| Sija | Urheilija | Maa | Pisteet |
| --- | --- | --- | --- |
|  | Konrad Frey |  Saksa | 19,333 |
|  | Eugen Mack |  Sveitsi | 19,167 |
|  | Albert Bachmann |  Sveitsi | 19,067 |
| 4. | Martti Uosikkinen |  Suomi | 19,066 |
| 5. | Walter Steffens |  Saksa | 19,033 |
| 5. | Walter Bach |  Sveitsi | 19,033 |
| 7. | Michael Reusch |  Sveitsi | 19,000 |
| 7. | Alfred Schwarzmann |  Saksa | 19,000 |
Miehet > Renkaat

| Sija | Urheilija | Maa | Pisteet |
| --- | --- | --- | --- |
|  | Alois Hudec |  Tšekkoslovakia | 19,433 |
|  | Leon Štukelj |  Jugoslavia | 18,867 |
|  | Matthias Volz |  Saksa | 18,667 |
| 4. | Alfred Schwarzmann |  Saksa | 18,534 |
| 5. | Franz Beckert |  Saksa | 18,533 |
| 6. | Michael Reusch |  Sveitsi | 18,434 |
| 7. | Jaroslav Kollinger |  Tšekkoslovakia | 18,433 |
| 8. | Heikki Savolainen |  Suomi | 18,400 |
Miehet > Hyppy

| Sija | Urheilija | Maa | Pisteet |
| --- | --- | --- | --- |
|  | Alfred Schwarzmann |  Saksa | 19,200 |
|  | Eugen Mack |  Sveitsi | 18,967 |
|  | Matthias Volz |  Saksa | 18,467 |
| 4. | Walter Bach |  Sveitsi | 18,400 |
| 5. | Walter Beck |  Sveitsi | 18,367 |
| 6. | Martti Uosikkinen |  Suomi | 18,300 |
| 7. | Michael Reusch |  Sveitsi | 18,266 |
| 8. | Georges Miez |  Sveitsi | 18,234 |
| 8. | Josef Walter |  Sveitsi | 18,234 |
Miehet > Nojapuut

| Sija | Urheilija | Maa | Pisteet |
| --- | --- | --- | --- |
|  | Konrad Frey |  Saksa | 19,067 |
|  | Michael Reusch |  Sveitsi | 19,034 |
|  | Alfred Schwarzmann |  Saksa | 18,967 |
| 4. | Alois Hudec |  Tšekkoslovakia | 18,966 |
| 5. | Eugen Mack |  Sveitsi | 18,834 |
| 6. | Walter Bach |  Sveitsi | 18,733 |
| 7. | Heikki Savolainen |  Suomi | 18,633 |
| 8. | Eduard Steinemann |  Sveitsi | 18,500 |
Miehet > Rekki

| Sija | Urheilija | Maa | Pisteet |
| --- | --- | --- | --- |
|  | Ale Saarvala |  Suomi | 19,367 |
|  | Konrad Frey |  Saksa | 19,267 |
|  | Alfred Schwarzmann |  Saksa | 19,233 |
| 4. | Innozenz Stangl |  Saksa | 19,167 |
| 5. | Heikki Savolainen |  Suomi | 19,133 |
| 6. | Ilmari Pakarinen |  Suomi | 19,067 |
| 7. | Martti Uosikkinen |  Suomi | 19,000 |
| 8. | Walter Steffens |  Saksa | 18,966 |
Miehet > Joukkuekilpailu

| Sija | Urheilija | Maa | Pisteet |
| --- | --- | --- | --- |
|  | Alfred Schwarzmann Konrad Frey Matthias Volz Willi Stadel Franz Beckert Walter Steffens Innozenz Stangl Ernst Winter |  Saksa | 657,430 |
|  | Eugen Mack Michael Reusch Eduard Steinemann Walter Bach Albert Bachmann Georges Miez Josef Walter Walter Beck |  Sveitsi | 654,802 |
|  | Martti Uosikkinen Heikki Savolainen Mauri Noroma Ale Saarvala Esa Seeste Ilmari Pakarinen Einari Teräsvirta Eino Tukiainen |  Suomi | 638,468 |
| 4. | Alois Hudec Jaroslav Kollinger Jan Sládek Jan Gajdoš Vratislav Petráček Jindřich Tintěra Emanuel Löffler Bohumil Povejšil |  Tšekkoslovakia | 625,763 |
| 5. | Savino Guglielmetti Oreste Capuzzo Egidio Armelloni Danilo Fioravanti Franco Tognini Nicolo Tronci Otello Ternelli Romeo Neri |  Italia | 615,133 |
| 6. | Konrad Gralc Josip Primožič Leon Štukelj Miroslav Forte Jože Vadnov Janez Pristov Dimitrije Merzlikin Boris Gregorka |  Jugoslavia | 598,366 |
| 7. | István Pelle Lajos Tóth Miklós Péter Gábor Kecskeméti István Sárkány József Sarlós József Hegedüs Győző Mogyoróssy |  Unkari | 591,930 |
| 8. | Armand Walter Armand Solbach Lucien Masset Robert Herold Antoine Schildwein Maurice Rousseau Paul Masino Jean Aubry |  Ranska | 580,265 |
Naiset > Joukkuekilpailu

| Sija | Urheilija | Maa | Pisteet |
| --- | --- | --- | --- |
|  | Gertrud Meyer Erna Bürger Käthe Sohnemann Isolde Frölian Anita Bärwirth Paula Pöhlsen Friedl Iby Julie Schmitt |  Saksa | 506,500 |
|  | Vlasta Foltová Vlasta Děkanová Zdenka Veřmiřovská Matylda Palfyová Anna Hřebřinová Božena Dobešová Marie Větrovská Marie Bajerová |  Tšekkoslovakia | 503,600 |
|  | Margit Csillik Judit Tóth Margit Nagy Gabriella Mészáros Eszter Voit Olga Tőrös Ilona Madary Margit Kalocsai |  Unkari | 499,000 |
| 4. | Dušica Radivojevič Lidija Rupnik Olga Rajkovič Marta Pustišek Dragana Djordjevič Angelina Kopurenko Katarina Hribar Maja Veršec |  Jugoslavia | 485,600 |
| 5. | Consetta Caruccio Jennie Caputo Irma Haubold Margaret Duff Ada Lunardoni Adelaide Meyer Mary Wright Marie Kibler |  Yhdysvallat | 471,600 |
| 6. | Klara Sierońska Maria Majowska Matylda Ossadnik Wisława Noskiewicz Janina Skirlińska Alina Cichecka Julia Wojciechowska Stefania Krupa |  Puola | 470,300 |
| 7. | Ebore Canella Clara Bimbocci Elda Cividino Carmela Toso Giuseppina Cipriotto Anna Avanzini Vittoria Avanzini Gianna Guaita |  Italia | 442,050 |
| 8. | Mary Heaton Mary Kelly Lilian Ridgewell Doris Blake Brenda Crowe Clarice Hanson Marion Wharton Edna Gross |  Yhdistynyt kuningaskunta | 408,300 |
Mitalitaulukko

| Sija | Maa | Kultaa | Hopeaa | Pronssia | Yhteensä |
| --- | --- | --- | --- | --- | --- |
| 1. |  Saksa | 6 | 1 | 6 | 13 |
| 2. |  Sveitsi | 1 | 6 | 2 | 9 |
| 3. |  Tšekkoslovakia | 1 | 1 | 0 | 2 |
| 4. |  Suomi | 1 | 0 | 1 | 2 |
| 5. |  Jugoslavia | 0 | 1 | 0 | 1 |
| 6. |  Unkari | 0 | 0 | 1 | 1 |
There’s Something in the Barn

| There’s Something in the Barn |
| --- | --- |

Ohjaaja:  Magnus Martens
Käsikirjoittaja:  Aleksander Kirkwood Brown
Tuottaja:  Aleksi Hyvärinen
Säveltäjä:  Lasse Enersen
Kuvaaja:  Mika Orasmaa
Pääosat:   Martin Starr  Amrita Acharia 
Valmistustiedot
Valmistusmaa:   Norja  Suomi 
Tuotantoyhtiö:   Don Films  74 Entertainment 
Levittäjä:  Scandinavian Film Distribution ADS Service Capelight Pictures
Ensi-ilta:  1. joulukuuta 2023
Alkuperäiskieli:  englanti
Aiheesta muualla
IMDb 
Elonet
Infobox OKNimi-testi OK: 
There’s Something in the Barn on suomalais-norjalainen kauhukomediaelokuva vuodelta 2023. Elokuva on englanninkielinen, ja sen on ohjannut norjalainen Magnus Martens ja tuottanut Aleksi Hyvärinen. Pääosia esittävät Silicon Valley -sarjasta tunnettu yhdysvaltalaiskoomikko Martin Starr ja Game of Thrones -sarjasta tunnettu norjalainen näyttelijä Amrita Acharia.
Juoni

Amerikkalainen Nordheimin perhe lähtee toteuttamaan toivettaan rauhalisesta elämästä Norjan vuoristoseudulle, josta he ovat saaneet perinnöksi syrjäisen mökin, ja kohtaa siellä joukon vihaisia tonttuja.
Tuotanto

Elokuva kuvattiin Norjassa ja Liettuassa. Sen tuottajayhtiöitä ovat norjalainen 74 Entertainment ja yhdysvaltalainen XYZ Films.
Elokuvan noin kuuden miljoonan euron budjetista 1,5 miljoonaa euroa käytettiin Suomessa. Kuvaaja Mika Orasmaa, säveltäjä Lasse Enersen, samoin kuin äänisuunnittelija, erikoistehosteiden tekijät (Troll VFX) ja monet muut tekijät ovat suomalaisia. Suomen elokuvasäätiö tuki tuotantoa 200 000 euron tuotantotuella ja 20 000 euron levitystuella, jonka lisäksi Business Finland tuki sitä tuotantokannustimella.
Suomessa KAVI on arvioinut elokuvan olevan haitallinen alle 16-vuotiaille lapsille. Ison-Britannian BBFC on luokitellut elokuvan kielletyksi alle 15-vuotiailta.
Arvosteluja

| 0 | 1 | 2 |
| --- | --- | --- |
Helsingin Sanomat Mikko-Pekka Heikkinen: 
Hufvudstadsbladet Krister Uggeldahl:
Aiheesta muualla

There’s Something in the Barn – In Cinemas Nov 2 Elokuvan traileri Youtubessa. (englanniksi)
Vuorovesilukkiutunut planeetta

Kuuma jupiter, jollaiset ovat luultavasti monesti vuorovesilukkiutuneita.
Vuorovesilukkiutunut planeetta on planeetta, joka kääntää aina saman puolensa kohti keskustähteään. Tämä johtuu lähellä olevan tähden suuresta vetovoimasta. Planeetalla on pimeä ja valoisa pallonpuolisko. Tämänkaltaisen planeetan näkyvä pinta voi olla kiinteä, nestemäinen tai kaasumainen. Planeetan auringon alla oleva piste on hyvin kuuma Maata vastaavalla etäisyydelläkin, ja pimeä puoli erittäin kylmä.
Suurimassaisilla tähdillä vuorovesilukkiutunut planeetta ei ole edes teoriassa asuinkelpoinen, koska on niin kuuma. Ns kuumat jupiterit, neptunukset ja ktooniset planeetat ovat monestikin vuorovesilukossa. Täyden vuorovesilukkiutumisen sijasta planeetta voi pyöriä esim. 2/3-resonassissa niin kuin Merkurius.
Auringolla kevyemmillä oransseilla ja punaisilla kääpiötähdillä uskotaan olevan asuinkelpoisessa vyöhykkeessä vuorovesilukkiutuneita planeettoja. Näillä uskotaan vallitsevan laajalti siedettäviä lämpötiloja, jos kaasukehän kaasua, vettä ja/tai pilviä on riittävästi.
Vuorovesilukkiutunut jättiläisplaneetta

Ns. kuumat jupiterit ja neptunukset ovat elämälle sopimattomia. Kuumat pilvet kiertävät niiden ympäri. Myös alla olevat nestemäisen vaipan virtaukset tasaavat planeetan lämpötiloja.
Kuuma vuorovesilukkiutunut planeetta

Kuuma vuorovesilukkiutunut planeetta saattaa muistuttaa Merkuriusta, Venusta ja tuliperäistä Jupiterin kuuta Ioa. On spekuloitu planeetasta, jonka päivänpuoli olisi sulaa laavaa ja yöpuoli kiveä.
Asuinkelpoinen vuorovesilukkiutunut planeetta

Vuorovesilukkiutuneen planeetan lämpötila Auringon alla Maan etäisyydellä on noin +120 °C:een luokkaa. Koko yöpuoli on teoriassa hyvin kylmä. Planeetan elinkelpoinen alue rajoittuu näin ollen kapealle vyöhykkeelle lähelle planeetan valon ja varjon rajaa.
Paksu kaasukehä, meri ja pilvet tasaavat laajoja alueita planeetasta lämpötilaltaan elinkelpoiseksi. Tällöinkin planeetan yöpuolella on joko merijäätä tai suuri mannerjäätikkö. Luultavasti Auringon alla pisteen ympäristössä on runsaasti pilviä ja/tai suuri hurrikaani. Koska planeetta kiertää keskustähtensä ympäristönsä nopeasti, coriolis-voimilla on suuri vaikutus tuuliin.
Vuorovesilukkiutuneessa vesimaailmassa on esim. yli 5 metriä paksu merijää yönpuolella. Jää lohkeilee päivänpuolella jäävuoriksi ja sulaa. Uutta jäätä syntyy päivänpuolelta tulevasta kosteudesta. Hieman kylmemmässä maailmassa jää ulottuu päivänpuolelle, ja merivirrat muotoilevat nuolimaiseksi teoreettisesti pyöreän jäättömän meren.
Vuorovesilukkiutuneen Mustan Maan lämpötiloja

Jos Maa olisi musta, kaasukehätön ja vuorovesilukkiutunut, Auringon alla olisi +120 °C:n lämpötila.
| Leveysaste | Lämpötila |
| --- | --- |
0°: 120 °C
15°: 116 °C
30°: 106 °C
45°: 87 °C
60°: 57 °C
75°: 7 °C
90°: −273 °C
Aiheesta muualla

Life on a tidally­locked planet (englanniksi) (pdf)
Physics World: Exoplanets could avoid ‘tidal locking’ if they have atmospheres (englanniksi)
io9.gizmodo.com: Dark Side of the Earth: What would happen if our planet became tidally locked? (Arkistoitu – Internet Archive) (englanniksi)
Sacramento (joki)

| Sacramentojoki |
| --- | --- |
 Näkymä Sacramentojoelle vanhalta pumppaamolta Sacramentossa.
Maanosa:  Pohjois-Amerikka
Maat:  Yhdysvallat
Osavaltio:  Kalifornia
Vesistöalue ja valuma-alueen tietoja
Pinta-ala:  71 500 km2
Joen uoman kohteita
Laskupaikka:  Suisun Bay
Sivu-uomat:  Pitjoki (en), Featherjoki (en), Americanjoki (en), San Joaquin -joki, Cottonwood Creek (en), Battle Creek (en), Butte Creek (en), Clear Creek (en), Deer Creek (en), McCloudin joki (en), Stony Creek (en), Cottonwood Creek (en), Cow Creek (en), Thomes Creek (en), Red Bank Creek (en), Elder Creek (en)
Mittaustietoja
Pituus:  644  km
Keskivirtaama:  665 kuutiometriä sekunnissa
Muuta

Muualla:  Wikimedia Commons
Sacramento on pisin joki Kalifornian osavaltiossa Yhdysvalloissa. Se saa alkunsa Pohjois-Kalifornian Klamathvuorilta, läheltä Kaskadeihin kuuluvaa Mount Shastaa, mistä se virtaa kohti etelää Sacramento Valleyn halki ennen yhtymistään San Joaquin -jokeen Suisun Bayn pohjukassa. Joen pituus on 644 kilometriä, valuma-alue 71 500 neliökilometriä ja vuotuinen keskivalunta noin 27 miljardia kuutiometriä. Sitä ympäröivät Kaskadit pohjoisessa, Sierra Nevadan vuoristo idässä, San Joaquin -joen vesistö etelässä ja Kalifornian rannikkovuoristo lännessä.
Espanjalainen tutkimusmatkailija Gabriel Moraga nimesi vuonna 1808 nykyisen Featherjoen, yhden Sacramenton sivujoista, ehtoollisen sakramentin mukaan. Myöhemmin nimeä alettiin käyttää koko pääuomasta.
Joen kulku

Latvavesialueillaan Sacramentojoki jakautuu kolmeen haaraan, jotka keräävät vetensä Klamathvuoriin kuuluvien Trinityvuorten rinteiltä. Joen katsotaan alkavan varsinaisesti eteläisen ja keskimmäisen haaran yhtymäkohdasta, joka sijaitsee noin 9 kilometriä Mount Shastan kaupungista etelä-lounaaseen. Hieman idempänä joki laajenee Siskiyoun tekojärveksi, joka padottiin vuonna 1970 Box Canyonin padolla.
Box Canyon on jyrkkäseinäinen kalliorotko, jonka pohjalla Sacramento virtaa lyhyen matkaa ennen saapumistaan Dunsmuirin kaupungin alueelle. Dunsmuirissa joki yhyttää Interstate 5 -tien, jonka rinnalla se jatkaa matkaansa kohti etelää Shastan–Trinityn kansallismetsän vuoristoisissa maisemissa. Noin 40 kilometriä etelämpänä joki levenee suureksi Shastan tekojärveksi, johon laskevat vetensä myös Pit ja McCloud, suurimmat sivujoet yläjuoksulla. Shastan pato on 183 metriä korkea kaaripato, joka otettiin käyttöön vuonna 1945. Sen avulla ehkäistään jokien tulvimisesta aiheutuvia vahinkoja ja tuotetaan sähköä ja kastelu- ja talousvettä Keskuslaakson alueelle.
Shastan padon alapuolella Sacramentojoki jättää Trinityvuoret taakseen ja laskeutuu Sacramento Valleyn pohjalle. Ohitettuaan Reddingin kaupungin joki kääntyy etelä-kaakkoon ja siihen yhtyy useita sivujokia sekä vasemmalta että oikealta. Sacramento Valleyssä joen ympäristössä levittäytyy yli 8 000 neliökilometriä viljelysmaata, jonka kastelussa sen vettä hyödynnetään. Noin 100 kilometrin päässä Reddingistä joki ohittaa Chicon kaupungin ja siitä vielä 145 kilometriä etelämpänä se saapuu Kalifornian pääkaupungin Sacramenton alueelle. Sacramentojoen suurin sivujoki Feather yhtyy siihen Sacramenton luoteispuolella ja toiseksi suurin sivujoki American aivan Sacramenton keskustan tuntumassa.
Suurkaupunkialueen jälkeen joki kääntyy lounaaseen ja sen rinnalla kulkee syväväylä, jota pitkin valtamerialukset pääsevät Suisun Baystä Sacramenton satamaan. Noin 60 kilometrin päässä San Franciscosta koilliseen jokeen yhdistyy San Joaquin, jonka kanssa se muodostaa Suisun Bayn suistoalueen San Pablon lahden itäpuolelle. Suistoalueelle on rakennettu lähes 1 800 kilometrin verran tulvavalleja suojelemaan ympäröiviä viljelysmaita ja asutuskeskuksia meriveden tunkeutumiselta.
Joen kulku > Sivujoet

Sacramentojoen suurimpia sivujokia pohjoisesta etelään ovat:
McCloud
Pit
Clear Creek
Cottonwood Creek
Deer Creek
Stony Creek
Butte Creek
Feather
Cache Creek
American
Putah Creek
San Joaquin
Luonto

Sacramento virtaa useiden erilaisten kasvillisuusvyöhykkeiden läpi, aina lumihuippuisista vuorista alaviin viljelysmaihin. Vuorilla joki halkoo laajoja metsäalueita, kun taas Sacramento Valleyssä sen ympärillä levittäytyy peltoja ja pieniä taajamia. Sacramenton suurkaupunkialueella elää 2,5 miljoonaa ihmistä reilun 900 neliökilometrin alueella.
Sacramentojoen valuma-alue on Kalifornian laajin, pinta-alaltaan noin 71 500 neliökilometriä, ja se käsittää 30 prosenttia osavaltion kaikista pintavesistä. Kuningaslohi nousee kutemaan joessa peräti neljä kertaa vuodessa: syksyllä, loppusyksystä, talvella ja keväällä. Tämän ansiosta lajia esiintyy joessa vuoden ympäri. Muita Sacramenton vaelluskaloja ovat kirjolohi (steelhead), vihersampi, valkosampi ja nahkiaiskalat.
1900-luvun alusta lähtien Sacramentojoen ja sen sivujokien uomia on ruopattu voimakkaasti ja niiden ympäristöön on rakennettu paljon patoja, jakelukanavia ja kaivoksia. Nämä muutokset ovat kaventaneet ja heikentäneet kalojen elinaluetta eivätkä monet lajit enää pääse luonnollisille kutemispaikoilleen.
Shastan tekojärvi ja pato.
Sacramentojokea Yolon ja Sacramenton piirikuntien rajalla. Etäisyydessä siintää Sacramenton kaupunkialue.